Иван Вазов
Учител и пролет

chitanka.info

Пролет весела настана,

той извожда си децата

на зелената поляна,

с цветни накити богата.

И разказва дълго там

за природа, цветя, птички…

Сладко зяпнали в уста му

ученици, ученички.

„Е, сега запейте, моля!

Ний свършихме си урока —

па играйте — давам воля, —

че поляната й широка!“

Април 1894

Издание:

Иван Вазов. Синият синчец

Редактор: Методи Бежански

Художник: Мира Йовчева

Издателство „Народна младеж“, София, 1975

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.